ভাৰতৰ তৰুণ গ্ৰেণ্ড মাষ্টাৰ ৰমেশবাবু প্ৰজ্ঞানন্ধাই সমগ্ৰ বিশ্বকে চমক দিলে তেওঁৰ অসাধাৰণ দবা খেলৰ প্ৰতিভাৰে। বিশ্বৰ ১নম্বৰ দবা খেলুৱৈ মেগনাছ কাৰ্লসেনক পৰাজিত কৰিলে প্ৰজ্ঞানন্ধাই।
এয়াৰথিংছ মাষ্টাৰ্ছ নামৰ এক অনলাইন দবা প্ৰতিযোগিতাত এই অঘটন ঘটাই প্ৰজ্ঞানন্ধাই সকলোৰে দৃষ্টি আকৰ্ষণ কৰিবলৈ সক্ষম হৈছে। প্ৰজ্ঞানন্ধাই ক'লা ৰঙৰ গুটি লৈ খেলি ৩৯তম চালত কাৰ্লসেনক বশীভূত কৰে।
ইয়াৰ পূৰ্বে একেৰাহে তিনিখনক মেচত বিজয়ী হৈছিল কাৰ্লসেন। কিন্তু ভাৰতীয় তৰুণ গ্ৰেণ্ড মাষ্টাৰ প্ৰজ্ঞানন্ধাৰ ওচৰত থমকি ৰ'ল তেওঁৰ বিজয়ৰ ঘোঁৰা। আঠ ৰাউণ্ডৰ শেষত আঠ পইন্টেৰে তেওঁ যৌথভাৱে ১২ নম্বৰ স্থানত আছে।
প্ৰতিযোগিতাখনত প্ৰজ্ঞানন্ধাই ভালেই খেলিছে আৰু ইয়াৰ পূৰ্বে তেওঁ লেভন এৰোনিয়ানৰ বিৰুদ্ধেও বিজয়ী হৈছে। দুখন ড্ৰ' আৰু চাৰিখনত পৰাজিত হৈছে তৰণ গ্ৰেণ্ড মাষ্টাৰগৰাকী।
প্ৰজ্ঞানন্ধাই অনিস গিৰি আৰু কুয়াং লিয়েম লে'ৰ বিৰুদ্ধে ড্ৰ' খেলাৰ বিপৰীতে এৰিক হানসেন, ডিং লিৰেন, জান-ক্ৰিষ্টোফ ডুডা আৰু সাখৰিয়াৰ মামেদিয়াৰ্ভৰ হাতত পৰাজিত হৈছে।
১৯ পইন্ট লাভ কৰি শীৰ্ষস্থানত আছে ইয়ান নেপ'মনিয়াছি। তেওঁ কিছুদিন পূৰ্বে বিশ্ব চেম্পিয়ন কাৰ্লসেনৰ হাতত পৰাজিত হৈছিল।
আৰ প্ৰজ্ঞানন্ধাৰ এই চমকপ্ৰদ সাফল্যত দেশৰ বিভিন্নজনে তৰুণ গ্ৰেণ্ড মাষ্টাৰগৰাকীক শুভেচ্ছা জনাইছে। ক্ৰিকেটাৰ শচীন তেণ্ডুলকাৰেও প্ৰজ্ঞানন্ধাক অভিনন্দন জনোৱাৰ লগতে ভাৰতক গৌৰৱান্বিত কৰা বুলি প্ৰশংসা কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
